
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A NR. 62
                                                             din 26 martie 2020
privind transmiterea unor terenuri aflate în patrimoniul Municipiului Sighişoara, 

în administrarea S.C. Ecoserv Sig S.R.L.
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 7.286/09.03.2020 și la Consiliul Local Sighișoara cu nr. 8.316/18.03.2020, de referatul de aprobare, înregistrat cu nr. 7.288/09.03.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere Hotărârea Consiliului Local Sighişoara nr. 49 din 31.03.2011, prin care s-a aprobat înfiinţarea S.C. ECOSERV SIG S.R.L. prin reorganizarea Serviciului Public de Gospodărie, modificată şi completată prin Hotărârea Consiliului Local Sighişoara nr. 105/08.06.2011;

Văzând și Hotărârea Consiliului Local Sighişoara nr. 76/25.04.2012 privind aprobarea delegării gestiunii directe pentru unele servicii de utilităţi publice către S.C. ECOSERV SIG S.R.L., completată prin Hotărârea Consiliului Local Sighişoara nr. 93/31.05.2012 şi modificată prin Hotărârea Consiliului Local Sighişoara nr. 54/28.03.2013;

Ținând cont și de prevederile contractului de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., înregistrat cu nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012, actul adiţional nr. 2, aprobat prin Hotărârea Consiliului Local Sighişoara nr. 55/28.03.2013, actul adiţional nr. 3, aprobat prin Hotărârea Consiliului Local Sighişoara nr. 32/26.02.2015 și actul adiţional nr. 4, aprobat prin Hotărârea Consiliului Local Sighişoara nr. 33/27.02.2017;

Având în vedere Hotărârea Consiliului Local Sighişoara nr. 144/29.08.2013 privind aprobarea Regulamentului de organizare şi funcţionare a sistemului de parcare cu plată în Municipiul Sighișoara, aşa cum a fost modificat şi completat prin Hotărârea Consiliului Local Sighişoara nr. 194/19.12.2013; 

Văzând și prevederile Actului constitutiv actualizat al S.C. Ecoserv Sig S.R.L.;

Ținând cont și de prevederile O.G. nr. 71/2002 privind organizarea şi funcţionarea serviciilor publice de administrare a domeniului public şi privat de interes local, aprobată prin Legea nr. 3/2003, cu modificările şi completările ulterioare; 
Având în vedere prevederile Legii nr. 31/1990 privind societăţile, republicată, cu modificările şi completările ulterioare, ale O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare;

Văzând și prevederile art. 555 - 566 şi ale art. 867 - 870 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile art. 108, coroborate cu cele ale art. 362 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;
Având în vedere Raportul de specialitate al Direcției Administrarea Patrimoniului, înregistrat cu nr. 7.287/09.03.2020, prin care se propune transmiterea unor terenuri aflate în patrimoniul Municipiului Sighişoara, în administrarea S.C. Ecoserv Sig S.R.L.;

Având în vedere amendamentul formulat în plenul şedinţei ordinare a Consiliului Local Sighişoara de către inițiatorul proiectului, Primarul Municipiului Sighișoara, amendament însuşit şi votat de către membrii Consiliului Local Sighişoara;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 (1), (2) lit. ”c” și ”d”, (6) lit. ”b”, (7) lit. ”s” și (14), art. 139 (1) și (3) lit. „g” și a art. 196 (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,
                                                          H O T Ă R Ă Ş T E:
Art. 1. Se aprobă, începând cu data de 01.05.2020, transmiterea în administrarea S.C. Ecoserv Sig S.R.L. a terenurilor aflate în patrimoniul municipiului, situate în Municipiul Sighişoara, zona Piaţa Agroalimentară - str. Târnavei, nr. 12, în vederea amenajării unei parcări publice cu plată ce va fi administrată de S.C. Ecoserv Sig S.R.L., după cum urmează:

a. terenul intravilan curţi - construcţii, în suprafaţă de 900 mp. (din totalul de 1.249 mp., având valoarea de inventar de 158.766,60 lei), înscris în C.F. nr. 58993 (nr. C.F. vechi 57566), nr. top. 1958/2, 1959, 1960/2, 1962, 1963, 1964, 1966, sub nr. cad. 58993, conform planului anexă la prezenta hotărâre;

b. terenul intravilan curţi - construcţii, în suprafaţă de 1.596 mp., înscris în C.F. nr. 57342 (nr. C.F. vechi 9884/7), nr. top. 1961/2/2, având valoarea de inventar de 207.480 lei, conform planului anexă la prezenta hotărâre.

Art. 2. (1) Se aprobă completarea anexei nr. 4 – “Inventarul bunurilor mobile şi imobile, proprietate publică, aferente serviciului public și care sunt date în administrarea delegatului pe durata contractului de delegare a gestiunii” la contractul de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. ECOSERV SIG S.R.L., nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012, actul adiţional nr. 2, aprobat prin Hotărârea Consiliului Local Sighişoara nr. 55/28.03.2013, actul adiţional nr. 3, aprobat prin Hotărârea Consiliului Local Sighişoara nr. 32/26.02.2015 și actul adiţional nr. 4, aprobat prin Hotărârea Consiliului Local Sighişoara nr. 33/27.02.2017, cu bunurile imobile prevăzute la art. 1 din prezenta hotărâre. 

(2) Predarea - primirea bunurilor prevăzute la art. 1, se face în baza unui proces - verbal de predare - primire, în termen de 10 zile de la data transmiterii în administrare, respectiv de la data de 01.05.2020.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Tehnic, Investiţii - Urmărire Contracte, Monitorizare Servicii de Utilităţi Publice, Direcţia Administrarea Patrimoniului, Biroul Buget, Contabilitate, Salarizare – Direcţia Economică din cadrul Municipiului Sighișoara şi S.C. Ecoserv Sig S.R.L.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Șoneriu Mihai - Marcel       
                                               Contrasemnează pentru legalitate
                                   SECRETARUL GENERAL al municipiului,

                             Bizo Anca 
(Prezenta s-a adoptat cu 12 voturi ”pentru”, 5 voturi ”împotrivă” și 1 ”abținere”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Direcția Administrarea Patrimoniului;

  1 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;

  1 ex. Biroul Buget, Contabilitate, Salarizare – Direcția Economică;

  1 ex. S.C. Ecoserv Sig S.R.L.
11 ex.

B.A. 

